ΓΡΑΠΤΗ ΕΡΩΤΗΣΗ E-0774/03

υποβολή: Charles Tannock (PPE-DE) προς την Επιτροπή

(12 Μαρτίου 2003)

Θέμα: Καταστροφή του ελώδους βιότοπου του Σχοινιά

Σχετικά με την κατασκευή κέντρου κωπηλασίας στον ελώδη βιότοπο του Σχοινιά στην Αττική, η Επιτροπή επιβεβαίωσε γραπτώς σε απάντησή της προς τις γραπτές ερωτήσεις Ε-0769/01(1) και Ε-1073/01(2) ότι είχε αποστείλει επιστολή στην Ελληνική κυβέρνηση εφιστώντας την προσοχή της στην αξία της τοποθεσίας από πλευράς διατηρήσεως της φύσεως και ζητώντας πληροφορίες σχετικά με τυχόν προθέσεις της να προτείνει την ένταξη της τοποθεσίας στο δίκτυο Natura 2000 δυνάμει της οδηγίας 92/43/ΕΟΚ(3) της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) και της άγριας πανίδας και χλωρίδας κι είχε στη συνέχεια πραγματοποιήσει τεχνική επίσκεψη στον Σχοινιά για την εκτίμηση της κατάστασης. Η Επιτροπή

έχει επίσης επισημάνει ότι η Οδηγία του Συμβουλίου 85/337/EOK(4) της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον όπως τροποποιήθηκε από την Οδηγία του Συμβουλίου 97/11/ΕΚ(5) της 3ης Μαρτίου 1997, είναι σχετική με τα προαναφερθέντα.

Ποιες είναι ακριβώς οιποχρεώσεις της Ελληνικής κυβέρνησης σχετικά με αυτό το ζήτημα και πιστεύει η Επιτροπή ότι η Ελλάδα έχει τηρήσει τιςποχρεώσεις αυτές· Τέλος, οιποχρεώσεις της Ελληνικής κυβέρνησης σχετικά με την ανάπτυξη του ελώδους βιότοπου του Σχοινιά είναι ουσιαστικά οι ίδιες με αυτές της Γερμανικής κυβέρνησης όσον αφορά την ανάπτυξη της βιομηχανικής ζώνης του Aachen η οποία έχει ουσιαστικά αναβληθεί εξαιτίας των ανησυχιών για την προστασία του κρίκητου του Aachen;

(1) ΕΕ C 318 E της 13.11.2001, σελ. 117.

(2) ΕΕ C 340 E της 4.12.2001, σελ. 163.

(3) ΕΕ L 206 της 22.7.1992, σελ. 7.

(4) ΕΕ L 175 της 5.7.1985, σελ. 40.

(5) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(24 Απριλίου 2003)

Εις ό,τι αφορά την καταγγελία για την κατασκευή του Ολυμπιακού Κέντρου Κωπηλασίας και Κανώ στον Σχοινιά του Μαραθώνα, στην Ελλάδα, στόχος της Επιτροπής ήταν να εξασφαλίσει για τον συγκεκριμένο τόπο ένα ικανοποιητικό καθεστώς προστασίας, καθώς και την αειφόρο κατασκευή των εγκαταστάσεων για τους Ολυμπιακούς Αγώνες, κατά τρόπον ώστε να συμβάλουν στην προστασία και αναβάθμιση του τόπου από πλευράς άγριας πανίδας και χλωρίδας.

Τον Αύγουστο του 2002, οι ελληνικές αρχές πρότειναν τον χαρακτηρισμό της περιοχής του Σχοινιά στον Μαραθώνα ως Τόπου Κοινοτικής Σημασίας,ποβάλλοντας στην Επιτροπήποστηρικτικό φάκελο με τις απαιτούμενες τεχνικές πληροφορίες για την προτεινόμενηπαγωγή του τόπου στο δίκτυο Natura 2000 στο πλαίσιο της Οδηγίας 92/43/ΕΟΚ(1). Επίσης, ο τόπος χαρακτηρίστηκε ως Εθνικό Πάρκο και εκδόθηκε κοινήπουργική απόφαση για τη διαχείρισή του. Επιπλέον, βρίσκεται σε εξέλιξη η εγκατάσταση και λειτουργία του διαχειριστικού φορέα του Εθνικού Πάρκου, ενώ το Συμβούλιο Επικρατείας της Ελλάδας εξετάζει τη σχετική εθνική νομοθεσία (Προεδρικό Διάταγμα). Φαίνεται ότι το νομικό αυτό πλαίσιο επαρκεί για την επίτευξη των διατηρησιακών στόχων για τον εν λόγω τόπο.

Επιπλέον, εις ό,τι αφορά τον σχεδιασμό του έργου, η εφαρμογή του προγράμματος αποκατάστασης τουδροβιότοπου, το χρονοδιάγραμμα όλων των προτεινόμενων έργων και η εξέταση των προσφάτως κατατεθεισών πληροφοριών δείχνουν ότι η συνολική πρόταση μπορεί να θεωρηθεί ικανοποιητική και συμβατή με την αξία του τόπου από πλευράς διατήρησης της φύσεως. Ειδικότερα, ο σχεδιασμός του έργου βελτιώθηκε ούτως ώστε να ελαχιστοποιηθεί η απώλεια ενδιαιτημάτων και αναβαθμίστηκε οικολογικά η περιοχή μέσω της εφαρμογής του έργου αποκατάστασης. Εκτός αυτού, θεσπίστηκαν ειδικά μέτρα για να εξασφαλιστεί τόσο ηδρολογική ισορροπία του τόπου, όσο και κατάλληλη διαχείριση.

Το ζήτημα ενδεχόμενου χαρακτηρισμού του τόπου ως Ζώνης Ειδικής Προστασίας των πτηνών δυνάμει της Οδηγίας 79/409/ΕΟΚ(2) θα αντιμετωπιστεί στο πλαίσιο της τρέχουσας οριζόντιας διαδικασίας επί παραβάσει κατά της Ελλάδας. Η επί παραβάσει αυτή διαδικασία σχετίζεται με τον ανεπαρκή και πλημμελή χαρακτηρισμό, εκ μέρους των ελληνικών αρχών, Ζωνών Ειδικής Προστασίας για τη διατήρηση των αγρίων πτηνών.

Εις ό,τι αφορά το βιομηχανικό πάρκο του Aachen, η Επιτροπήποθέτει ότι το Αξιότιμο Μέλος του Κοινοβουλίου αναφέρεται στην ανάπτυξη της εμπορικής ζώνης Aachen-Heerlen. Για το ζήτημα αυτό, η Επιτροπή απηύθυνε, το 2001, επίσημη προειδοποιητική επιστολή στη γερμανική κυβέρνηση, για μη συμμόρφωσή της με τα άρθρα 12 και 16 της Οδηγίας 92/43/ΕΟΚ. Οιποχρεώσεις που απορρέουν από τις εν λόγω διατάξεις είναι διαφορετικές από τιςποχρεώσεις τις σχετικές με τον Σχοινιά, κατά το ότι στοχεύουν στην προστασία του είδους και όχι κάποιου τόπου.

(1) Οδηγία 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας, ΕΕ L 206 της 22.7.1992.

(2) Οδηγία 79/409/ΕΟΚ του Συμβουλίου της 2ας Απριλίου 1989 περί της διατηρήσεως των αγρίων πτηνών, ΕΕ L 103 της 25.4.1979.